George Bonea crede că din viață scapă cine poante

Comediant de mai bine de trei ani, acumulând experiență în presa de umor, radio și blogosferă încă din liceu, George Bonea s-a remarcat printr-o serie de pamflete, videoclipuri și trucaje ce s-au viralizat. Cea mai recentă fiind propunerea luată „de bună” de mulți ca Iohannis să-și schimbe numele de familie în Iohannescu. Pentru păstrarea unei tradiții prezidențiale. Reamintim că a reușit să vândă și un bilet de Loto dus la moaște, deci n-are probleme cu banii.

În prezent este și copywriter, solist în trupa de ska-reggae Just Another Lie și autorul romanului „Miercuri 10”. Și mai tot timpul prin țară cu show-uri de stand up comedy.